Lamtumira e Kobe Bryant
Ylli i basketbollit është në sezonin e fundit të karrierës së tij
Ylli i Shoqatës Kombëtare të Basketbollit, Kobe Bryant njoftoi kohët e fundit se ky do të jetë sezoni i tij i fundit me Los Anxheles Lakers, një ekip ku ai ka qenë lojrati kryesor në pesë kampionate. Kobe Bryant është duke i dhënë fansave në kampionat një mundësi për t’i thënë lamtumirë kur ai dhe Lakers të shkojnë në qytetin e tyre. Fituesi i dy medaljeve të arta olimpike dhe 17 herë i grupit All-Star NBA bëri paraqitjen e tij të fundit këtu në Uashington këtë muaj, ku ishte edhe korrespondenti i Zërit të Amerikës Parke Brewer. Duke luajtur në kryeqytetin e vendit atë natë, në sezonin e tij të 20 dhe të fundit në NBA, 37-vjeçari Kobe Bryant tregoi shumë nga aftësitë që e kanë bëtë një nga lojtarët më të mirë të të gjitha kohërave në NBA. Në qytetin e tij apo jashtë, ai ka turma pasuesish. Dhe këtu në Uashington nuk ishte ndryshe. Joshua Bailey thotë se ishte dhurata më e bukur kur e dashura e tij Adrienne Goode bleu bileta për këtë ndeshje. Shumë pak yje të sporteve profesionale qëndrojnë me një ekip gjatë gjithë karrierës së tyre, veçanërisht kur të tjerë u ofrojnë më shumë para. Ai bën kosha aq të bukur në distanca të largët dhe këtë bëri edhe në ndeshjen kundër Uashingtonit. Ai tha pas ndeshjes se ndihej në formë të shkëlqyer fizike. Kobe Bryant pritet të luajë para turmave si kjo ndërsa bën ndalesa në rrugën e fundit të turneut të ligës. Pas ndeshjes ai tha se ishte çuditur sa mirë kishte luajtur duke i dhënë ekipit Lakers 31 pikë – dyfishi i mesatares së tij gjatë sezonit – dhe duke shënuar atë që do të ishte gjuajtja e fitores ndaj Uashingtonit me rezultatin 108-104. Trajneri i tij Byron Scott ishte gjithashtu i kënaqur dhe i befasuar. Dhe tifozët nuk mund të kërkojnë më shumë nga Kobe Bryant ndërsa ai na thotë lamtumirë në këtë sezon të tij të fundit.